stanford-oval/wikipedia huggingface dataset:
דמיאן ביצ'יר
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1977 | Rina | חואניטו | טלנובלה |
| 1982 | Vivir enamorada | נאצ'ו | טלנובלה |
| 1983 | Cuando los hijos se van | ריקרדו | טלנובלה |
| 1983 | בחירות הלב | ארמנדו | סרט טלוויזיה של NBC |
| 1984–1985 | Los años felices | תומאס | טלנובלה |
| 1987–1988 | El rincón de los prodigios | מונצ'ינו | טלנובלה; תפקיד ראשי |
| 1995–1996 | Lazos de Amor | ולנטה סאגורה | טלנובלה |
| 1996–1997 | Nada personal | אלפונסו קרבחאל | טלנובלה |
| 1997 | Madame le consul | הרננדז | פרק: "Les disparus de la Sierra Madre" |
| 2001 | בזמן הפרפרים | מנולו טאבארס | סרט טלוויזיה של שואוטיים |
| 2004 | Zapata: amor en rebeldía | אמיליאנו ספאטה | מיני-סדרה |
| 2005 | La otra mitad del sol | פיליפה סיינס | טלנובלה; תפקיד ראשי |
| 2008 | Capadocia | קרלוס | 3 פרקים |
| 2008–2010 | העשב של השכן | אסטבן קרלוס רייס | תפקיד ראשי (עונות 5-4) תפקיד אורח (עונה 6); 27 פרקים |
| 2013–2014 | הגשר | הבלש מרקו רואיז | תפקיד ראשי (2 עונות); 26 פרקים |
| 2019 | גרנד הוטל | סנטיאגו מנדוזה | תפקיד ראשי; 13 פרקים גם מפיק  |
| 2022 - הווה | הכנס את האדם הנכון | מארק קיין | תפקיד ראשי; 10 פרקים גם מפיק  |
הולנד הקריבית

הולנד הקריבית (בהולנדית: Caribisch Nederland) הם שלושה איים בים הקריבי, שכל אחד מהם נחשב כרשות מוניציפלית מיוחדת בממלכת ארצות השפלה - בונייר, סאבא וסנט אוסטטיוס.
שלושת האיים הללו היו חלק מהמחוז האוטונומי האנטילים ההולנדיים שכלל 6 איים. ארובה פרשה מהאנטילים ההולנדיים ב-1 בינואר 1986, והאיים קוראסאו וסנט מארטן קיבלו כל אחד מעמד עצמאי במסגרת ממלכת ארצות השפלה בתאריך 10 באוקטובר 2010.
שלושת האיים שנותרו מהאנטילים ההולנדיים בונייר, סאבא וסנט אוסטטיוס הפכו לרשויות מוניציפליות מיוחדות ומכונים ביחד הולנד הקריבית. שם נוסף - איי BES ראשי התיבות של שמות האיים.
| אי | עיר מרכזית | אוכלוסייה  נכון לינואר 2020 | שטח |
| --- | --- | --- | --- |
| בונייר בונייר | קרלנדיק | 20,915 | 294 |
| סנט אוסטטיוס סנט אוסטטיוס | אורניסטאד | 3,139 | 21 |
| סאבא סאבא | הבוטום | 1,933 | 13 |
דרבי קאונטי

סמלה של הקבוצה בין השנים 1997-2007
מועדון כדורגל דרבי קאונטי (באנגלית: Derby County Football Club) הוא מועדון כדורגל אנגלי המייצג את העיר דרבי שבאנגליה. קבוצת הכדורגל של המועדון משחקת בצ'מפיונשיפ. אצטדיונה הביתי של דרבי, פרייד פארק (Pride Park Stadium), הוא אצטדיון מודרני בן 33,597 מושבים, שבנייתו הושלמה ב-1997. מדי הקבוצה כוללים חולצה לבנה עם פס אנכי שחור, מכנסיים שחורים וגרביים שחורים. הקבוצה ידועה בכינוי "האילים" (The Rams).
הקבוצה נוטינגהאם פורסט מהעיר נוטינגהאם, אשר ממוקמת קילומטרים ספורים צפונית-מזרחית לדרבי, נחשבת ליריבתה המרכזית. מועדון הכדורגל לסטר סיטי, מהעיר לסטר הנמצאת אף היא במזרח אנגליה התיכונה, אף הוא מוגדר כיריב מקומי. יריבות עזה שוררת גם בין דרבי ללידס יונייטד, לא משום סמיכות גאוגרפית, אלא נוכח העובדה ששתי הקבוצות היו הדומיננטיות באנגליה בראשית שנות השבעים.
היסטוריה > השנים הראשונות

הקבוצה נוסדה בשנת 1884 כשלוחה של מועדון הקריקט דרבישייר קאונטי. תחילה ביקשו להתקרא "מועדון הכדורגל דרבישייר קאונטי", אולם התאחדות הכדורגל האנגלית דחתה זאת בטענה שהשם ארוך מדי, ולכן נאלצה הקבוצה לקצר את שמה ל"דרבי קאונטי". בשנותיה הראשונות שיחקה במגרש הקריקט "רייסקורס", דרבי.
דרבי הייתה מהקבוצות המייסדות של הפוטבול ליג כשזו נוצרה לבסוף בשנת 1888. בשנת 1895 עברה הקבוצה לביתה החדש, ה"בייסבול גראונד", ששימש אותה ב-102 השנים הבאות. שלוש פעמים בעשור הבא (1898, 1899 ו-1903) זכתה דרבי להגיע לגמר גביע ה-FA, אך הפסידה, יש שטוענים בעקבות קללה שהטילו צוענים על הקבוצה נוכח העובדה שה"בייסבול גראונד" הוקם על שטח בו חנו צוענים רבים. המזל הרע הוסיף לפקוד את הקבוצה, שירדה בסוף עונת 1906/1907 לליגת המשנה האנגלית דאז. ארבע עונות אחר כך, עם זאת, שבה הקבוצה לליגה הראשונה. דרבי לא הצליחה לבסס את מעמדה כקבוצה בכירה ובשנת 1914 שבה וירדה לליגת המשנה. ב-1919, עם תום מלחמת העולם הראשונה, שבה לליגה הבכירה, אך ירדה ממנה שוב בשנת 1921.
מזלה של הקבוצה האיר לה פנים מאז שחזרה בשלישית לליגה הראשונה בשנת 1926. הקבוצה הסתמנה אז ככוח עולה בכדורגל האנגלי, ובשנת 1931 אף סיימה במקום השני, מרחק 10 נקודות מהאלופה שפילד ונסדיי. את כל העונות עד לעונת 1939/40, שלאחריה הופסקה הליגה לשנים אחדות בעקבות מלחמת העולם השנייה, סיימה דרבי בחלקה העליון של הטבלה.
היסטוריה > גביע ה-FA

עם חזרתה של הליגה בעונת 1945/1946 הצליחה דרבי, לראשונה בתולדותיה, להניף את גביע ה-FA לאחר ניצחון 1–4 על צ'רלטון אתלטיק בגמר, לא לפני ששחקניה פנו מפורשות לצוענים וביקשו את מחילתם תמורת הסרת הקללה.
עם זאת, הקבוצה לא הצליחה לשחזר את הצלחתה מהתקופה שלפני המלחמה ובשנת 1953 ירדה לליגת המשנה. הדברים רק הסתבכו בשנת 1955 כאשר דרבי ירדה, לראשונה בתולדותיה, לליגה האנגלית השלישית. עם זאת, דרבי לא התקשתה לזכות במקום הראשון בליגה השלישית ולשוב לליגת המשנה בעונה הבאה.
היסטוריה > עידן קלאף

בשנת 1967 נטלו לידיהם המאמן בריאן קלאף (Brian Clough) ועוזרו פיטר טיילור את ניהול המועדון. השניים הובילו את הקבוצה להישגיה הגדולים ביותר עד כה. שנתיים בלבד לאחר מינוייהם העפילה הקבוצה לליגה הראשונה, וארבע שנים אחר כך - בעונת 1971/72 - זכתה הקבוצה לראשונה בתולדותיה באליפות אנגליה. אף שדרבי לא הצליחה לשמור על הכתר בעונה הבאה, היא הגיעה לשלב חצי הגמר של "גביע אירופה לאלופות", שמו הקודם של מפעל הכדורגל היבשתי היוקרתי הידוע היום בתור ליגת האלופות. הקבוצה הפסידה בשלב זה ליובנטוס האיטלקית באופן מעורר מחלוקת: נציגי דרבי טענו כי האיטלקים שיחדו את שופטי המשחק. קלאף עזב את הקבוצה לאחר מכן ולאחר פרקי זמן קצרים בברייטון אנד הוב אלביון ולידס יונייטד מונה למאמן נוטינגהאם פורסט, עמה זכה באליפות אנגליה וכן בשני גביעי אירופה לאלופות.
היסטוריה > אחרי קלאף

גם לאחר עזיבתו של קלאף הוסיפה דרבי להצליח, ובעונת 1974/75 שבה וזכתה באליפות אנגליה, הפעם תחת הדרכתו של המאמן דייב מקאיי. לכשעזב מקאיי בשנת 1976, החלה דרבי לדעוך בהדרגה עד שבשנת 1980 ירדה לליגת המשנה. ב-1984 - תשע שנים בלבד מאז זכתה באליפות - ירדה דרבי לליגה השלישית בפעם השנייה בתולדותיה.
שנתיים מאוחר יותר שבה הקבוצה לליגת המשנה תחת הדרכתו של ארתור קוקס, שאף העלה אותה שנה בלבד לאחר מכן - ב-1987 - חזרה לליגה הבכירה. הישארותו של המועדון בליגה זו לא ארכה זמן, וזמן מה לאחר התאבדותו של נשיא הקבוצה, איש העסקים השנוי במחלוקת רוברט מקסוול, בשנת 1991, שבה הקבוצה לליגת המשנה.
עם היווסדותה של הפרמייר ליג בשנת 1992, היה ברור שדרבי תתקשה להעפיל אליה, בעיקר נוכח סכומי הכסף האדירים להם זכו קבוצות הפרמייר ליג והפערים האיכותיים בינן לקבוצות הפוטבול ליג שנוצרו בשל כך. עם זאת, ג'ים סמית', אשר מונה למאמן בשנת 1995, הצליח להדריך את דרבי קאונטי למקום השני בליגת המשנה והעניק לה כרטיס לפרמייר ליג בסוף עונת 1995/96.
היסטוריה > השנים האחרונות

דרבי שיחקה היטב בעונה הראשונה שלה בפרמייר ליג, וסיימה את עונת 1996/97 במקום ה-12 בעזרת שחקנים כגון אליושה אסנוביץ', איגור סטימאץ', ג'ייקוב לאורסן ואשלי וורד. לקראת עונת 1997/98 עבר המועדון לאצטדיון פרייד פארק החדיש, המונה מעל 33,000 מקומות ישיבה. שתי העונות הבאות היו אף מוצלחות יותר: דרבי סיימה במקומות התשיעי והשמיני בהתאמה. יחד עם זאת, בעונת 1999/2000 חלה ירידה בכושרה של הקבוצה והיא סיימה במקום ה-16. קרב נוסף נגד הירידה אירע גם בעונה הבאה, שבסיומה ניצבה דרבי במקום ה-17, מקום אחד לפני הירידה.
ג'ים סמית' התפטר מתפקידו כמאמן בראשית עונת 2001/02. עוזרו, קולין טוד, מונה כמחליפו, אך שרד בתפקיד רק שלושה חודשים לאחר הדחתה המשפילה של הקבוצה בסיבוב השלישי של גביע ה-FA על ידי בריסטול רוברס מהליגה האנגלית הרביעית. בינואר 2002 מונה ג'ון גרגורי, שאך התפטר מאימון אסטון וילה, כמאמנה החדש של דרבי. גרגורי החל היטב, אולם שבעה הפסדים בשמונת המחזורים האחרונים של העונה דנו את דרבי לירידה מהפרמייר ליג בתום שש עונות רצופות.
הירידה לליגת המשנה לוותה במשבר כלכלי חמור, שכפה על הנהלת המועדון למכור את רוב שחקני המפתח ולהתבסס בעיקר על צעירים כמון טום האדלסטון ולי גראנט. בסוף עונת 2002/2003 סיימה דרבי במקום ה-18 בליגת המשנה. חוזהו של ג'ון גרגורי הופסק, ותחתיו מונה מאמן איפסוויץ' טאון לשעבר, ג'ורג' ברלי. בעונה הבאה סיימה דרבי במקום ה-20 וניצלה בקושי מירידה לליגה השלישית. יחד עם זאת, בעונת 2004/05 הקבוצה השתפרה משמעותית וסיימה רביעית (מה שהעניק לה כרטיס לפלייאוף ההעפלה לפרמייר ליג). הפסד לפרסטון נורת' אנד בשלב חצי גמר, עם זאת, פירושו היה שדרבי תבלה עונה נוספת בליגת המשנה. ברלי התפטר זמן קצר לאחר מכן, ולקראת 2005/06 מונה פיל בראון כמאמן החדש.
בעונת 2006/007 עלתה דרבי קאונטי לליגה הבכירה אחרי היעדרות בת 5 שנים, הקבוצה סיימה את העונה במקום השלישי והשתתפה במבחנים על העלייה לפרמייר ליג דרבי פגשה בחצי הגמר את סאות'המפטון וניצחה אותה בחוץ בחצי הגמר הראשון 1–2 בגומלין הפסידה דרבי בביתה 2–3, מכיוון שבמשחקי הפלייאוף באנגליה אין חשיבות לשערי חוץ הייתה הארכה בה לא הושגה הכרעה, דרבי ניצחה בפנדלים ועלתה לגמר נגד וסט ברומיץ' אלביון, היא גברה עליה 0–1 ושבה לפרמייר ליג אחרי חמש שנים בליגת המשנה, אלא שעונת 08–2007 הייתה אחת העונות הגרועות ביותר בתולדות דרבי ועונתה המחודשת בפרמייר ליג הסתיימה בהתרסקות, דרבי ניצחה משחק אחד בלבד ב-38 מחזורים וירדה לליגת המשנה.
בעונת 14–2013 העפילה דרבי לגמר הפלייאוף על העלייה לפרמייר ליג אך הקבוצה נוצחה 0–1 בידי קווינס פארק ריינג'רס.
שנתיים מאוחר יותר סיימה הקבוצה במקום החמישי והעפילה לחצי גמר הפלייאוף על העלייה לפרמייר ליג אך הקבוצה נוצחה בידי האל סיטי.
בשנת 18–2017 סיימה הקבוצה את הליגה הסדירה במקום השישי המוביל לפלייאוף העלייה לליגה הראשונה. לאחר מינוי פרנק למפארד למאמן, הקבוצה הציגה נתונים נאים בליגה ואף העפילה לשמינית גמר הגביע האנגלי, אחרי שהדיחה מהגביע את מנצ'סטר יונייטד. במהלך עונת 2020/2021 מונה ויין רוני למאמן הקבוצה. בסיום העונה ניצלה הקבוצה מירידה לפוטבול ליג הראשונה במחזור האחרון ונשארה בצ'מפיונשיפ. בסיום עונת 2021/2022 הקבוצה ירדה לפוטבול ליג הראשונה.
היסטוריה > פשיטת רגל

ב-17 בספטמבר 2021 הודיע דריקטריון המועדון כי הוחלט להעביר את המועדון לניהול של כונס נכסים עקב מצב כלכלי קשה. ב-22 בספטמבר נוכו 12 נקודות מהקבוצה, והיא הדרדרה למקום האחרון בטבלת הצ'מפיונשיפ. בסיום אותה העונה לא הצליחה לצמצם את הפער של הורדת הנקודות, והקבוצה נשרה לליגת הפוטבול ליג הראשונה.
בתום עונת 2023/2024 שבה לליגת המשנה.
תארים והישגים

הליגה האנגלית הראשונה
אלופי אנגליה: 1971/1972, 1974/1975
מקום שני: - 1895/96, 1929/30, 1935/36
הליגה האנגלית השנייה
מקום ראשון: 1911/12, 1914/15, 1968/69, 1986/87
הליגה האנגלית השלישית
מקום ראשון: 1956/57
גביע ה-FA
מחזיקת הגביע: 1945/46
סגנות: 1897/98, 1898/99, 1902/03
מגן הקהילה
מחזיקת הגביע: 1975/76
הערות שוליים

↑  נדב יעקובי, נפילה חופשית: מועדון הפאר האנגלי דרבי קאונטי על סף פירוק, באתר ynet, 26 בספטמבר 2021
↑  "Derby officially enter administration". BBC Sport (באנגלית בריטית). נבדק ב-2021-09-26.
| --- | --- |
בקרת זהויות :  LCCN: nb2006006964  VIAF: 131604035   WorldCat (עם VIAF): 131604035 
אצטדיון פרייד פארק המשמש את הקבוצה משנת 1997
הולנד לופ

| --- | --- |
2 ארנבי הולנד לופ בני חודשיים
2 ארנבי הולנד לופ בני חודשיים
 ארץ מוצא:  הולנד
 תפוצה:  בעיקר באירופה
 תכונות
 משקל:  0.90–1.8 ק"ג
 תוחלת חיים:  7–10 שנים
 מיון
 משפחה:  ארנביים
ארנב מסוג הולנד לופ (באנגלית: Holland Lop) הוא זן של ארנב בית שמקורו בהולנד. במשקל 0.90–1.8 ק"ג, ארנב הולנד לופ הוא אחד מגזעי הארנב הקטנים ביותר, והקטן ביותר בעל אוזניים שמוטות. בגלל מקורם, לעיתים מבלבלים בין ארנב ננסי הולנדי והולנד לופ אך לארנב הננסי ההולנדי ישנן אוזניים קצרות ועומדות בעוד שלהולנד לופ יש אוזניים שמוטות.
בתחילת שנות ה-40 החל ההולנדי אדריאן דה קוק לנסות להרביע ארנבים במטרה לקבל ארנב קטן בעל אוזניים שמוטות. למטרת הגידול נלקחו ארנבי פרנץ לופ (לופ צרפתי ששוקל בין שבעה ל-15 קילו), וארנבי אנגליש לופ, והורבעו עם ארנבים הולנדיים ננסיים קטנים, שחלקם אף סבלו מגן הגמדות. הניסיון הראשון כשל כשהנקבה, ארנבת ננסית הולנדית, מתה ביחד עם הצאצאים. אך לאחר מספר שנים בשנת 1951 אדריאן ניסה שנית, עם נקבת פרנץ לופ, וכך התחיל זן ההולנד לופ להתקיים (כשלאחר מכן התווסף האיגנליש לופ בתהליך יצירת הגזע).
בשנים הבאות ההולנד לופ הופצו ברחבי אירופה והפכו לזן פופולרי, הרשויות זיהו זן זה כזן נפרד בשנת 1964 ובהמשך גם בארצות הברית ב-1979.
ארנבי ההולנד לופ הורבעו בצורה שתשתפר את גן הארנבים ולא מוכוונת מטרה כמו להקטין אותו, ועל כן ארנבי ההולנד לופ חברתיים יותר מחלק מהזנים האחרים שהתעקשו על הקטנת גודל הארנב, ולא בחרו בארנבים החברותיים יותר.
מכיוון שזן ההולנד לופ הוא זן יחסית ותיק של ארנבים מבויתים, אין לו בעיות רפואיות ייחודיות, אך הוא עדיין פגיע למחלות וטפילים שונים כמו שאר הארנבים.[דרוש מקור]
ארנבי הולנד לופ כגזע נחשבים לארנבים רגועים מאוד. כתוצאה מכך, הבעלים יכולים לצפות להקדיש זמן למשחק ולהירגע עם הארנב שלהם. בנוסף לאימון, הולנד לופ דורש גם צעצועים ללעוס. זה לא רק חשוב להעסקתם, אלא גם להימנעות מדילמות פוטנציאליות. אם יוזנח, הוא עלול לגרום להרס ברחבי הבית כפי שדווח על ידי בעלים מסוימים.
אף על פי שהולנד לופ נחשב לגזע ידידותי, הנקבות נוטות לחוות שלב של ביישנות, בעיקר בתקופת הייחום, בעוד הזכרים נוטים להיות בלאגניסטיים יותר.
הולנד לופ אוכל סוגים שונים של אוכל לארנבים כגון חציר, כופתיות, ירקות ופירות, אך חציר הוא מזונו העיקרי.
אורך החיים הממוצע של ארנב הולנד הוא שבע עד עשר שנים.
הערות שוליים

↑  Randy Hall, Holland Lop, ARBA (באנגלית)
↑  history of the holland lop, dnarabbitry.tripod.com
↑  David Dickson, Holland lop rabbit who loves to chew (and chew some more), Best Friends Animal Society (באנגלית)
↑  Holland Lop Rabbit Breed, Lafeber Co. - Small Mammals, ‏18 במאי 2017 (באנגלית)
↑  Holland Lop Rabbit Health Facts by Petplan, www.petplan.co.uk
הגביע המקדוני בכדורסל

| --- | --- |
 ענף:  כדורסל
 תאריך ייסוד:  1993
 ארגון מפעיל:  פדרציית הכדורסל המקדונית
 מספר מתמודדים:  קבוצות סופרליגה ווטורו ליגה
 מדינות משתתפות:  מקדוניה
 יבשת:  אירופה
 זוכה:  מזט סקופיה
 הכי הרבה זכיות:  מזט סקופיה (12 זכיות)
 מפעל מקביל:  פרבה ליגה
 אתר ההתאחדות המקדונית
 
הגביע המקדוני (במקדונית: Куп на Македонија во кошарка) הוא מפעל כדורסל מקדוני בשיטת גביע (המפסיד יוצא, או "נוקאאוט"), שנוסד בשנת 1993 ומנוהל על ידי התאחדות הכדורסל המקדונית.
בגביע מתחרות כיום רק קבוצות הכדורסל של שתי הליגות המקצועניות במקדוניה.
מחזיקות הגביע

| 0 | 1 | 2 | 3 |
| --- | --- | --- | --- |
|  1993 - רבוטניצ'קי סקופיה  1994 - רבוטניצ'קי סקופיה  1995 - קוצ'אני דליקטסן  1996 - מזט סקופיה  1997 - מזט סקופיה  1998 - רבוטניצ'קי סקופיה  1999 - מזט סקופיה  2000 - מזט סקופיה  2001 - גוסטיבר ניקול פרט  2002 - גוסטיבר ניקול פרט |  2003 - רבוטניצ'קי סקופיה  2004 - רבוטניצ'קי סקופיה  2005 - רבוטניצ'קי סקופיה  2006 - רבוטניצ'קי סקופיה  2007 - וארדאר 2000  2008 - פני אינדוסטריס  2009 - אמאק אוחריד  2010 - פני אינדוסטריס  2011 - רבוטניצ'קי סקופיה  2012 - מזט סקופיה |  2013 - מזט סקופיה  2014 - מזט סקופיה  2015 - רבוטניצ'קי סקופיה  2016 - מזט סקופיה  2017 - קרפוס סוקולי  2018 - מזט סקופיה  2019 - רבוטניצ'קי סקופיה  2020 - לא התקיים  2021 - מזט סקופיה  2022 - טא.אפ.טא סקופיה |  2023 - מזט סקופיה  2024 - מזט סקופיה |
טבלת זכיות

| מקום | קבוצה | זוכה | שנות זכייה | סגנית | שנות סגנות |
| --- | --- | --- | --- | --- | --- |
| 1 | מזט סקופיה | 12 | 1996, 1997, 1999, 2000, 2012, 2013, 2014, 2016, 2018, 2021, 2023, 2024 | 5 | 1994, 1995, 2003, 2011, 2022 |
| 2 | רבוטניצ'קי סקופיה | 10 | 1993, 1994, 1998, 2003, 2004, 2005, 2006, 2011, 2015, 2019 | 5 | 1996, 2000, 2001, 2002, 2018 |
| 3 | פני אינדוסטריס | 2 | 2008, 2010 | 4 | 1997, 1998, 2012, 2017 |
| 4 | גוסטיבר ניקול פרט | 2 | 2001, 2002 | 1 | 1999 |
| 5 | וארדאר 2000 | 1 | 2007 | 2 | 2005, 2006 |
| 6 | קוצ'אני דליקטסן | 1 | 1995 | 1 | 1993 |
| 7 | קרפוס סוקולי | 1 | 2017 | 1 | 2016 |
| 8 | אמאק אוחריד | 1 | 2009 | 0 |  |
| 9 | טא.אפ.טא סקופיה | 1 | 2022 | 0 |  |
| 10 | סטרומיצה 2005 | 0 |  | 2 | 2007, 2008 |
| 11 | פליסטר ביטולה | 0 |  | 2 | 2009, 2024 |
| = | נאמטלי אגראזדן | 0 |  | 1 | 2004 |
| = | טורוס סקופיה | 0 |  | 1 | 2010 |
| = | קומנובו 2009 | 0 |  | 1 | 2013 |
| = | ליריה סקופיה | 0 |  | 1 | 2014 |
| = | קוז'וב גבגליה | 0 |  | 1 | 2015 |
| = | בלוקוטחנה | 0 |  | 1 | 2019 |
| = | פניקס 2010 | 0 |  | 1 | 2023 |
ראו גם

ליגת העל המקדונית בכדורסל
האמרפול

| --- | --- |

האמרפול בעת הופעה
 מקום הקמה:  גטבורג 
 מוקד פעילות:  גטבורג, שוודיה
 תקופת הפעילות:  מ-1993–2003    2005
 סוגה:  פאוור מטאל, הבי מטאל
 חברת תקליטים:  Nuclear Blast, Vic Records
 hammerfall.net
 פרופיל ב-IMDb
 חברים
 יואקים קאנס אוסקר דרוניאק פונטאס נורגרן פרדריק לארסון אנדרס יוהנסון
 
"האמרפול" (שוודית: Hammerfall) היא להקת פאוור מטאל מגטבורג, שוודיה, שהוקמה בשנת 1993. האמרפול הנחשבת למחיית ז'אנר הפאוור מטאל בסוף שנות ה-90 עם צאת אלבום הבכורה שלה Glory To The Brave בשנת 1997. הלהקה הוקמה על ידי הגיטריסט אוסקר דרוניאק (Oscar Dronjak) לאחר שעזב את להקתו הקודמת, Ceremonial Oath (שהייתה להקת דת' מטאל, ז'אנר שונה מאוד מהפאוור מטאל שהאמרפול מנגנים) בשנת 1993.
היסטוריה

בשנת 1993 לאחר שעזב את להקת הדת' מטאל סרמוניאל אות' (Ceremonial Oath) הקים הגיטריסט אוסקר דרוניאק עם חברו יספר סטרמבלאד את להקת האמרפול ובו בזמן המשיכו שניהם להשתתף בלהקות קריסטל אייג' (Crystal Age) ובאין פליימס (In Flames) בהתאמה כאשר הסולן היה מיכאל סטאנה מדארק טראנקיליטי מאז ההתקדם פרויקט הלהקה בעצלתיים.
ההתקדמות החלה בשנת 1996 כאשר השתתפה האמרפול בחצי הגמר של התחרות רוקסלאגט. להופעה הזאת לא הצליח מיכאל סטאנה להגיע ובמקומו הופיע יואקים קאנס שהפך לסולן הרשמי של הלהקה. האמרפול לא העפילו לגמר אך מספר רצועות שמע בביצוע חי הוקלטו ונשלחו לחברת התקליטים ההולנדית Vic Records שהחתימה את הלהקה שתכף נכנסה למשטר חזרות לקראת הקלטות אלבומם הראשון Glory To The Brave ("תהילה לאמיצים").
בינואר 1997 החליטו אוסקר ויואקים להתמסר ללהקת האמרפול במאת האחוזים כך שנדרש שינוי בהרכב, גלן ויספר פרשו על מנת להתמסר לאין פליימס והוחלפו על ידי סטפן אלמגרן ופטריק רפלינג. להקתו הקודמת של יואקים, קריסטל אייג', התפרקה ופרדריק חברו מהלהקה שימש באסיסט זמני בהאמרפול עד שנמצא באסיסט קבוע בדמותו של מאגנוס רוסן. חברת התקליטים הגרמנית ניוקליאר בלאסט (Nuclear Blast) רכשה את הלהקה מהחברה ההולנדית והחתימה אותה על חוזה ל-4 אלבומים נוספים. לפי הצעת החברה הוחלף המתופף באנדרס יוהנסן, בשלב זה מערך חברי ההרכב נשאר יציב.
דיסקוגרפיה

Glory To The Brave ‏(1997)
Legacy of Kings ‏(1998)
Renegade ‏(2000)
Crimson Thunder ‏(2002)
One Crimson Night - Live ‏(2003) (אלבום הופעה חיה)
Chapter V: Unbent, Unbowed, Unbroken ‏(2005)
Threshold ‏ (2007)
No Sacrifice, No Victory ‏ (2009)
Infected ‏ (2011)
חברי ההרכב > חברי ההרכב הנוכחיים

יואקים קאנס (Joacim Cans) - סולן
אוסקר דרוניאק (Oscar Dronjak) - גיטריסט
פונטאס נורגרן (Pontus Norgren) - גיטריסט
פרדריק לארסון (Fredrik Larsson) - באסיסט
אנדרס יוהנסון (Anders Johansson) - מתופף
חברי ההרכב > חברי ההרכב לשעבר

מיכאל סטאנה (Mikael Stanne) - סולן
יספר סטרמבלאד (Jesper Strömblad) - גיטריסט
גלן יונגסטרם (Glenn Ljungström) - גיטריסט
ניקלאס סאנדין (Niklas Sundin) - גיטריסט
סטפן אלמגרן (Stefan Elmgren) - גיטריסט
יוהאן לארסון (Johan Larsson) - באסיסט
מאגנוס רוסן (Magnus Rosén) - באסיסט
פטריק רפלינג (Patrik Räfling) - מתופף
הווארד צ'ארלס

| --- | --- |

הווארד צ'ארלס, 2016
 לידה:  6 בספטמבר 1983 (בן 41) לונדון, אנגליה אנגליה, הממלכה המאוחדת הממלכה המאוחדת 
 מדינה:  הממלכה המאוחדת 
 מקום לימודים:  דרמה סנטר לונדון 
 פרופיל ב-IMDb
 
הווארד צ'ארלס (באנגלית: Howard Charles; נולד ב-6 בספטמבר 1983) הוא שחקן בריטי הידוע בעיקר מהופעתו בתפקיד פורתוס בסדרה "המוסקטרים", עיבוד לרומן "שלושת המוסקטרים" מאת אלכסנדר דיומא.
ביוגרפיה

צ'ארלס נולד בלונדון. בין שנת 2000 ל-2005 למד בקינגסטון קולג' וקיבל תעודה באמנויות הבמה. אחר כך למד לתואר BA במשחק ובמדיה.
את הכשרתו המקצועית רכש בדרמה סנטר לונדון שם זכה בפרס הדרמה על שם ליידי רות'רמיר ובמלגת לימודים על שם לברהולם.
תיאטרון

בתיאטרון שיחק צ'ארלס במחזות "Blackta" (תיאטרון יאנג ויק), "מקבת'" ו"הסוחר מוונציה" (עם הלהקה השייקספירית המלכותית), "אנרון" (בתיאטרון פסטיבל צ'יצ'סטר, תיאטרון רויאל קורט בווסט אנד), "Painting A Wall" (תיאטרון פינבורו), "The Hounding of David Olwale" (תיאטראות שונים בהם התיאטרון הרפרטוארי בברמינגהם, אברימן בליברפול, והאקני אמפייר), "שלוש אחיות" (מנצ'סטר רויאל אקסצ'נג'), "The Local Stigmatic" (פסטיבל אדינבורו), "Les Jeudis" (מרכז פומפידו, פריז), "הלילה השנים עשר", "The Lunatic Queen", "טניקו", "מידה כנגד מידה", "Le Cid", "גן הדובדבנים", ו"הכבוד של וינסלו".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 | אנשים יפים | Beautiful People | קייל המבוגר | סדרת טלוויזיה (פרק אחד) |
| 2010 |  | Standing By | טיטוס | סרט קצר |
| 2011 |  | Sound | פלין | סרט קצר |
| 2012 |  | Black Forest | קונרד | סרט טלוויזיה |
| 2012 |  | Switch | ג'ק | סדרת טלוויזיה (פרק אחד) |
| 2013 |  | &ME | אלברט |  |
| 2014–2016 | המוסקטרים | The Musketeers | פורתוס | סדרת טלוויזיה (תפקיד ראשי) |
| 2017 | שומרי האוצרות | The Librarians | אמברוז גת'יק | סדרת טלוויזיה (פרק אחד) |
| 2019 | הקו האדום | The Red Line | איתן יאנג | סדרת טלוויזיה; 7 פרקים |
| 2019 | האלמנה | The Widow | טום ג'נסן | סדרת טלוויזיה; 2 פרקים |
| 2020 | אלכס ריידר | Alex Rider | וולף | סדרת טלוויזיה; 3 פרקים |
| 2021 | צל ועצם | Shadow and Bone | הכרטיסן | סדרת טלוויזיה; 5 פרקים |
| 2022 | טופ בוי | Top Boy | קרטיס | 7 פרקים |
משחקי וידאו

| שנה | שם | תפקיד |
| --- | --- | --- |
| 2015 | Need for Speed | מאנו |
| בוטל | Legacy of Kain: Dead Sun | קיסר |
הערות שוליים

↑  "Interview with Howard Charles". BBC Media Centre. נבדק ב-5 ביוני 2016. {{cite web}}:  (עזרה)
↑    Florence Waters, ‏The Musketeers: on set with Peter Capaldi and Vinnie Jones, The Telegraph, 18 January 2014
↑  "Sex & swordfights! BBC1's thrilling new take on The Three Musketeers". The Daily Mail. 17 בינואר 2014. נבדק ב-5 ביוני 2016. {{cite web}}:  (עזרה)
↑  Logan, Ross (14 בינואר 2014). "One for all: Kingston College student to star in BBC's The Musketeers". Your Local Guardian. נבדק ב-7 במרץ 2014. {{cite web}}:  (עזרה)
↑  "Former Student Lands Lead Role in BBC's The Musketeers". Kingston College. 13 בינואר 2014. אורכב מ-המקור ב-2018-09-23. נבדק ב-7 במרץ 2014. {{cite web}}:  (עזרה)
1 2  Prebble, Lucy (2016). "Enron". Google Books. p. 2. נבדק ב-5 ביוני 2016. {{cite web}}:  (עזרה)
↑  "Blackta". Young Vic. אורכב מ-המקור ב-15 ביוני 2016. נבדק ב-5 ביוני 2016. {{cite web}}:  (עזרה)
↑    Alys Denby, ‏Macbeth: The cast and crew, The Telegraph, 26 April 2011
↑  "Welcome". Royal Shakespeare Company. נבדק ב-5 ביוני 2016. {{cite web}}:  (עזרה)
↑  "Painting A Wall". Finborough Theatre. נבדק ב-5 ביוני 2016. {{cite web}}:  (עזרה)
↑  "Standing by Trailer". Vimeo. נבדק ב-5 ביוני 2016. {{cite web}}:  (עזרה)
↑  "Sound". Vimeo. נבדק ב-5 ביוני 2016. {{cite web}}:  (עזרה)
| --- | --- |
בקרת זהויות :  LCCN: no2016155192  NKC: xx0233673  VIAF: 70148207882600342132   WorldCat (עם VIAF): 70148207882600342132
דינו ריזי

| --- | --- |

צילום בפסטיבל הקולנוע בקאן ב-1993
 לידה:  23 בדצמבר 1916 מילאנו, איטליה (ממלכת איטליה) 
 פטירה:  7 ביוני 2008 (בגיל 91) רומא, איטליה (הרפובליקה האיטלקית) 
 סוגה מועדפת:  קומדיות האיטלקיות 
 מדינה:  איטליה, ממלכת איטליה 
 תקופת הפעילות:  מ-1946 
 מקום לימודים:  ספיינצה – אוניברסיטת רומא  אוניברסיטת מילאנו 
 צאצאים:  קלאודיו ריזי, מרקו ריזי 
 פרסים והוקרה:  פרס סזאר לסרט הזר (1976)  Golden Shell (1957)  פרס סזאר (1976)  פרס אריה הזהב (2002)  אביר הצלב הגדול של מסדר ההצטיינות של הרפובליקה האיטלקית  מסדר ההצטיינות של הרפובליקה האיטלקית 
 פרופיל ב-IMDb
 
דינו ריזי (באיטלקית:Dino Risi,‏ 23 בדצמבר 1916 – 7 ביוני 2008 היה במאי קולנוע איטלקי. לצידם של מריו מוניצ'לי, לואיג'י קומנצ'יני, נאני לוֹׂי, פייטרו ג'רמי ואטורה סקולה – נמנה עם נציגי הקומדיה הקולנועית "all'italiana" ("בסגנון איטלקי"). היה פסיכיאטר בהכשרתו.
יוצר פורה מאוד, הקומדיות שלו מצטיירות כ"תערובת של הומור, ריאליה יום-יומית ושגעון"
סרטיו מהווים פרסקו של החברה האיטלקית שלאחרי מלחמת העולם השנייה מתוך מבט בוקרתי ובמהלך השנים תוך שימוש הולך וגובר בגרוטסקה ובהומור שחור
קורות חייו > ילדות וצעירות

דינו ריזי נולד במילאנו ב-1916 כילד שני (אחרי אחותו מירלה) של הרופא ארנלדו ריזי ושל ג'וליה מצוקי (Mazzocchi). האב היה בצעירותו עוזר של המשורר והסופר ג'אן פייטרו לוצ'יני ומאוחר יותר רופא אף אוזן גרון של בית האופרה לה סקאלה במילאנו. סבו מצד האם, לואיג'י מצוקי (1925-1842) היה מהנדס אזרחי ומנאמני גריבלדי. אחי אביו, פרננדו ריזי, היה איש קולנוע. דוד מצד האם,צ'זארה מצוקי (1945-1876) היה אדריכל ידוע.
והיה אביה של אלדה מצוקי סקרצלה (2005-1904), מחנכת, סופרת ועובדת סוציאלית.
אחיו הצעיר של דינו, נלו ריזי (2015-1920) היה במאי ומשורר. באוקטובר 1929 בגיל 12 ריזי התיתם מאביו ועבר לטיפולם של קרובים וידידים של המשפחה.
הוא למד בתיכון הקלאסי "ג'ובאני ברשה" במילאנו ובהמשך למד רפואה באוניברסיטת מילאנו. השתלם בפסיכיאטריה אולם, בניגוד לרצון אמו, סירב לעבוד בתחום זה.
בימי התיכון התיידד עם לוצ'אנו אמר, לימים במאי, ועם ולטר מולינו, שצייר במגזין הסאטירי "ברטולדו" בראשות צ'זארה צווטביני, ג'ובאני מוסקה וויטוריו מץ. מולינו שכנע אותו להתחיל לפרסם בדיחות באותו מגזין.
ב-1941 גויס לצבא ונשלח לקסרקטין חיל הרגלים בפוסאנו בחבל פיימונטה. ביוני 1943 נשלח לקורס קצינים באוולינו, אבל לקה בצהבת והוחזר למילאנו, בה היה עד להפצצות האוויריות האינטנסיביות של בעלות הברית.
התחיל את הקריירה הקולנועית שלו כעוזר במאי לצידו של מריו סולדאטי בסרט "נישואי לילה" (1941) ולצידו של אלברטו לטואדה בהפקת הסרט "ג'אקומו אידיאליסט" (1943). אחרי כניעת איטליה ב-1943 ריזי ובני משפחתו נמלטו לשווייץ. מכיוון שלא רצו לחיות ברפובליקה הסוציאלית האיטלקית, משטר בובה שהקים מוסוליני בצפון איטליה,
בז'נבה למד ריזי אצל הבמאי הצרפתי הגולה ז'אק פדר (Feyder).